[Netflix] Tonton Teaser Trailer The Irishman, Kisah Pembunuh Upahan Gangster
Teaser trailer filem The Irishman telah dilancarkan. Filem ini diarahkan oleh Martin Scorsese dan mengisahkan tentang bagaimana seorang pembunuh upahan terkenal dapat mengubah perjalanan sejarah. Anda boleh tonton trailer tersebut dipemain video dibawah. The Irishman dibintangi Robert De Niro yang memainkan peranan sebagai Frank Sheeran, seorang ketua kesatuan buruh dan pembunuh upahan untuk keluarga jenayah Bufalino. Turut membintangi filem ini adalah Al Pacino sebagai Jimmy Hoffa, Joe Pesci, Harvey Keitel, Anna Paquin, Bobby Cannavale, dan Ray Romano Diadaptasikan dari buku I Heard You Paint Houses karya Charles Brandt, ia mengisahkan tentang perjalanan hidup Frank Sheeran, seorang veteran Perang Dunia Kedua dan pembunuhan upahan. Sebagai seorang yang sudah tua, dia mendedahkan kejadian yang berlaku semasa kariernya sebagai pembunuh upahan, terutamanya peranannya dalam dalam kes kehilangan ketua kesatuan pekerja, Jimmy Hoffa dan penglibatannya dengan keluarga jenayah Bufalino. Filem ini akan disiarkan di laman streaming Netflix pada September akan datang.